JY LEES NOU Skryf in vir ons aanlyn-fotokursus
Skryf in vir ons aanlyn-fotokursus en doen dit in Afrikaans en teen jou eie pas – jy het lewenslank toegang!
Met dié aanlyn-fotokursus wil ons dit vir amateurfotograwe nóg makliker beter foto's te leer neem.
Sodra jy inskryf en betaal, kry jy 'n profiel en kan jy begin leer! Jy gaan nie klasloop nie, alles gebeur aanlyn. Die lesinhoud is reeds opgelaai en jy kan teen jou eie pas daardeur werk – met 'n koppie koffie, en in jou pajamas in die bed, as jy wil!
R950. Dié eenmalige bedrag gee jou lewenslank toegang tot die kursusmateriaal. Jy kan met 'n kredietkaart betaal of 'n elektroniese oorbetaling doen.
Enigiemand sal baatvind by die kursus – dit maak nie saak of jy 'n mik-en-druk-kamera of selfs net 'n selfoon het nie: studente gaan veral meer oor komposisie leer, en goeie komposisie vra nie watter kamera jy het nie.
Ons kyk ook na goed soos Instagram wat die heel beste werk as jy met jou slimfoon foto's neem, en help jou om van daai digitale foto's wat op jou hardeskyf lê in fotoboeke te omskep.
Ons fokus wel op die gebruik van D-SLR-kameras en hoe jy die verskillende funksies kan gebruik om die beste foto te neem. Iemand wat so 'n kamera het, sal die meeste waarde uit die kursus kry.